
THIRRJE PUBLIKE PËR FINANCIMIN E AKTIVITETEVE TË ORGANIZATAVE JOQEVERITARE NË OFRIMIN E MBROJTJES DHE ANGAZHIMIT TË PËRKOHSHËM TË PERSONAVE QË KANË PËSUAR DISKRIMINIM
06.08.2026

Kjo thirrje publike për paraqitjen e propozimeve të projekteve nga organizatat joqeveritare synon ofrimin e mbështetjes institucionale, sociale dhe profesionale për personat të cilët kanë qenë të ekspozuar ndaj diskriminimit, trajtimit të pabarabartë dhe shkeljes së të drejtave të punës dhe të drejtave sociale.
[bookmark: 1._Ciljevi_projekata]
1. QËLLIMET E PROGRAMIT
Qëllimi i programit është përmirësimi i punësueshmërisë, kapaciteteve profesionale dhe pozitës socio-ekonomike të pjesëtarëve të komuniteteve jo-shumicë dhe personave të tjerë që përballen me vështirësi në qasjen në tregun e punës, me fokus të veçantë tek personat mbi moshën 40 vjeç. Kjo kategori shpesh përballet me vështirësi shtesë gjatë riintegrimit në tregun e punës, përshtatjes me kërkesat e reja të punëdhënësve dhe gjetjes së një punësimi të përshtatshëm.
Programi do të zbatohet përmes angazhimit praktik të përkohshëm në organizatat e shoqërisë civile, trajnimeve profesionale, mentorimit, këshillimit individual për karrierë dhe aktiviteteve të tjera që synojnë fitimin e përvojës së punës, zhvillimin e aftësive dhe përfshirjen më aktive të përfituesve në jetën shoqërore dhe profesionale.


2. KUSHTET
2.1 Parashikimi financiar dhe kushtet
1. Shuma e përgjithëshme e mjeteve të disponueshme në kuadër të kësaj thirrjeje publike është 50.000 euro. 
2. Shuma maksimale e mjeteve që mund t’i ndahet një aplikuesi është 50.000 euro. 
3. Projektet mund të financohen deri në 100% të shpenzimeve totale të pranueshme të projektit. 
4. Shpenzimet administrative të aplikuesit nuk mund të tejkalojnë 10% të vlerës së përgjithëshme të shpenzimeve të pranueshme të projektit. 
5. Me këtë thirrje parashihet realizimi i angazhimit të përkohshëm dhe aftësimit profesional për së paku gjashtë (6) përfitues. Programi përfshin punë praktike, mentorim, trajnime profesionale, mbështetje këshilluese dhe aktivitete të orientuara drejt riintegrimit profesional dhe ekonomik të përfituesve. 
6. Përzgjedhja e këtyre personave, përkatësisht e përfituesve të programit, do të bëhet në marrëveshje dhe koordinim me Ministrinë për Komunitete dhe Kthim, në përputhje me objektivat e programit dhe nevojat e aktiviteteve të projektit. 
7. Periudha e zbatimit të projektit është gjashtë (6) muaj. 
8. Përparësi gjatë vlerësimit do të kenë OJQ-të që posedojnë përvojë të dëshmuar në zbatimin e projekteve të njëjta ose të ngjashme. Përvoja dëshmohet përmes kontratave, vërtetimeve nga donatorët ose dëshmive të tjera relevante për realizimin e projekteve. 
9. Afati për dorëzimin e propozimeve të projekteve është pesëmbëdhjetë (15) ditë pune nga dita e publikimit të thirrjes publike dhe përfundon më 26.08.2026 në orën 16:00. 
10. Një OJQ mund të paraqesë më së shumti një (1) propozim projekt në cilësinë e aplikuesit kryesor. E njëjta OJQ mund të marrë pjesë si partnere në më shumë projekte në kuadër të fushave prioritare të kësaj thirrjeje, me kusht që të ketë kapacitetet e nevojshme dhe që të njëjtat shpenzime ose aktivitete të mos financohen përmes më shumë se një projekti. 
11. Ministria rezervon të drejtën që, para marrjes së vendimit përfundimtar për ndarjen e mjeteve, shumën totale të disponueshme ta rrisë, zvogëlojë ose ta ndryshojë në mënyrë tjetër, në përputhje me mjetet buxhetore në dispozicion dhe numrin e aplikimeve të pranuara.



2.2 Aplikuesit e pranueshëm
Për të marrë pjesë në kuadër të kësaj thirrjeje publike, organizata duhet t’i plotësojë kushtet e mëposhtme:
· të jetë e regjistruar në përputhje me Ligjin për Lirinë e Asociimit në Organizatat Joqeveritare; 
· të jetë e pajisur me numër fiskal të lëshuar nga Administrata Tatimore e Kosovës; 
· të posedojë kapacitete ligjore, financiare dhe operative për zbatimin e projektit; 
· të ketë përvojë dhe veprimtari të realizuara në fushën e zhvillimit socio-ekonomik dhe në fusha të tjera përkatëse me këtë thirrje; 
· të ketë përmbushur të gjitha detyrimet tatimore dhe kontributet e tjera të detyrueshme, ose të ketë marrëveshje për shlyerjen e borxhit me ATK-në; 
· të mos jetë në proces falimentimi, në procedurë mbylljeje, në procedurë të detyrueshme të mbledhjes së borxheve ose likuidimi; 
· të mos ketë shkelur kushtet e përcaktuara për përdorimin e mjeteve financiare publike; 
· të mos ketë pranuar mjete financiare për të njëjtin aktivitet gjatë këtij viti. Për këtë arsye, gjatë aplikimit kërkohet një deklaratë për shmangien e financimit të dyfishtë; 
· të ketë dorëzuar propozimin e projektit sipas formularit të aplikimit për projekt/program, së bashku me formularin e propozimit të buxhetit.




2.3 Kriteret e veçanta
Që një aplikim të konsiderohet plotësisht i kompletuar, aplikuesi duhet ti përmbushë kriteret minimale të veçanta të përcaktuara në dispozitat e mëposhtme:
· të dorëzojë propozimin narrativ dhe buxhetin e projektit brenda afatit të thirrjes, i cili, ndër të tjera, përmban të dhëna për qëllimin, objektivat specifike, aktivitetet, planin kohor të zbatimit, rezultatet e synuara, përfituesit e drejtpërdrejtë dhe të dhëna të tjera sipas formularit përkatës të përcaktuar në thirrjen publike; 
· të dorëzojë të dhënat për stafin kyç, duke përcaktuar detyrat e tyre, të sigurojë CV-të e tyre, si dhe konfirmimin e pranimit të tyre për të punuar në projekt/program në rast të marrjes së mbështetjes financiare, nëse kjo kërkohet nga thirrja; 
· në rast të bashkëfinancimit, të sigurojë dëshmitë përkatëse për projektet në të cilat zbatohet bashkëfinancimi; 
· të dorëzojë lejen/licencën për ushtrimin e veprimtarisë, në rastet kur, sipas ligjeve në fuqi, kryerja e një veprimtarie të tillë mund të realizohet vetëm me leje/licencë të lëshuar nga organet shtetërore; 
· të sigurojë dëshmi se gjatë tre viteve të fundit ka realizuar projekte të ngjashme ose të njëjta (duke bashkëngjitur kontrata, raporte, etj.).

2.4 OJQ-të që nuk mund të aplikojnë
OJQ-të që nuk i kanë përmbushur kriteret e lartpërmendura nuk mund të aplikojnë për mbështetje financiare. Në rast se ato aplikojnë, dosja e tyre nuk do të merret në shqyrtim gjatë fazës së vlerësimit dhe nuk do të kualifikohen për mbështetje financiare.
2.5 Partnerët në zbatimin e projektit
Organizatat joqeveritare mund të aplikojnë për mbështetje financiare të projekteve të tyre në kuadër të një partneriteti me OJQ të tjera. Në rast të propozimit për zbatimin e projekteve në partneritet me OJQ të tjera, duhet të dorëzohet formulari i partneritetit.
Duhet të merret parasysh kërkesa formale e përcaktuar në formularin 12 të Rregullores së MF-së nr. 04/2017 për kriteret, standardet dhe procedurat e financimit publik të OJQ-ve.
Partneriteti përfshin marrëdhëniet ndërmjet OJQ-ve që nënkuptojnë përgjegjësi për zbatimin e programeve/projekteve të financuara nga ofruesit e mbështetjes financiare. Me qëllim që programi/projekti të zbatohet pa pengesa, të gjitha organizatat që janë pjesë e partneritetit duhet t’u përmbahen praktikave të mira të partneritetit.
1. Para dorëzimit të aplikacionit në Ministrinë për Komunitete dhe Kthim, të gjithë partnerët do ta lexojnë tekstin e thirrjes publike dhe udhëzimet për paraqitjen e aplikacionit dhe do ta kuptojnë rolin e tyre në projekt. 
2. Të gjithë partnerët autorizojnë një aplikues që t’i përfaqësojë ata në të gjitha marrëdhëniet me MKK-në në kuadër të zbatimit të projektit/programit.
3. Aplikuesi dhe të gjitha organizatat partnere takohen rregullisht dhe punojnë së bashku në zbatimin e programit ose projektit, duke vlerësuar dhe shqyrtuar mënyrat për tejkalimin e sfidave dhe vështirësive gjatë zbatimit të projektit. 
4. Të gjithë partnerët do të marrin pjesë në përgatitjen e raporteve të përbashkëta narrative dhe financiare, ndërsa aplikuesi, në emër të të gjithë partnerëve, i dorëzon ato në MKK. 
5. Propozimet për ndryshime që kanë të bëjnë me partnerët e projektit duhet të bëhen me marrëveshje ndërmjet partnerëve, ndërsa aplikanti ia dorëzon marrëveshjen Ministrisë për Komunitete dhe Kthim.

2.6 Shpenzimet e pranueshme
Nga fondet publike të kësaj thirrjeje publike mund të financohen vetëm shpenzimet reale dhe të pranueshme për realizimin e aktiviteteve të projektit, brenda periudhës kohore të përcaktuar me këtë udhëzim. Gjatë vlerësimit të projektit/programit do të shqyrtohen vetëm shpenzimet që lidhen me nevojat e aktiviteteve të planifikuara, si dhe vlera reale e këtyre shpenzimeve.
Pra, bëhet fjalë për shpenzime që lidhen drejtpërdrejt me realizimin e aktiviteteve të caktuara të projektit ose programit, si:
1. Shpenzimet e materialit për realizimin e projektit; 
2. Shërbimet grafike (përgatitja për shtyp, shërbimet e shtypjes së fletushkave, broshurave, revistave etj., duke specifikuar llojin dhe qëllimin e shërbimit, sasinë, çmimin për njësi etj.); 
3. Shërbimet e reklamimit (prezantime televizive dhe radiofonike, mirëmbajtja e faqeve të internetit, reklama në gazeta, materiale promovuese etj., duke përcaktuar llojin e promovimit, kohëzgjatjen dhe çmimin e shërbimeve); 
4. Shpenzimet e përfaqësimit në lidhje me organizimin e aktiviteteve të projektit/programit (duke treguar qëllimin dhe numrin e pritshëm të pjesëmarrësve etj.); 
5. Shpenzimet për paga dhe pagesa për drejtuesit e projektit/programit, kompensimet për praktikantët, realizuesit e projekteve nga organizatat dhe/ose partnerët e jashtëm të përfshirë në projekt (kontrata për të drejtat autoriale dhe pronësore, kontrata të tjera, kontrata pune), duke specifikuar emrat e personave të angazhuar, kompetencat e tyre profesionale, numrin e muajve të angazhimit dhe shumën bruto mujore të kompensimit; 
6. Shpenzimet derivative nuk duhet të kalojnë më shumë se 5% të shumës totale të projektit të përfunduar. 
7. Shpenzimet e paparashikuara nuk duhet të kalojnë më shumë se 5% të shumës totale të financimit të projektit
[bookmark: 2.4.3_Neprihvatljivi_troškovi][bookmark: _bookmark4]
2.7 Shpenzimet e papranueshme
1. Investimet kapitale ose kreditë investuese, fondet garantuese; 
2. Shpenzimet për blerjen e pajisjeve, mobilieve dhe punëve të vogla ndërtimore që tejkalojnë shumën prej 10% të shumës totale të pranueshme të projektit; 
3. Shpenzimet për kamatën e borxhit; 
4. Gjobat, ndëshkimet financiare dhe shpenzimet e procedurave gjyqësore; 
5. Pagesat bonus për punonjësit; 
6. Detyrimet bankare për hapjen dhe menaxhimin e llogarive, tarifat për transferet financiare dhe tarifat e tjera me natyrë plotësisht financiare; 
7. Shpenzimet që tashmë financohen nga fondet publike ose shpenzimet gjatë periudhës së projektit që financohen nga burime të tjera; 
8. Blerja e pajisjeve, makinerive dhe mobilieve të përdorura etj.; 
9. Shpenzimet që nuk janë të përfshira në kontratë (kontrata me ofruesin e mbështetjes financiare); 
10. Donacione bamirësie; 
11. Kreditë për organizata të tjera ose për individë; 
12. Aktivitetet që lidhen ekskluzivisht ose kryesisht me pjesëmarrjen individuale në seminare, konferenca dhe kongrese, si dhe punë kërkimore; 
13. Aktivitetet që lidhen ekskluzivisht ose kryesisht me bursa individuale për studime ose punëtori; 
14. Aktivitetet që nuk kanë të bëjnë me promovimin dhe mbrojtjen e të drejtave të komuniteteve; 
15. Aktivitetet ku përfituesit e vetëm janë anëtarët e OJQ-së aplikuese; 
16. Shpenzime të tjera që nuk janë të lidhura drejtpërdrejt me përmbajtjen dhe objektivat e projektit.
2.8 Llojet kryesore të aktiviteteve që do të financohen përmes thirrjes
• Aktivitete që lidhen me angazhimin e përkohshëm të përfituesve të programit, duke mundësuar përfitimin e njohurive të reja, përmirësimin e aftësive ekzistuese dhe përfshirjen e tyre aktive në jetën shoqërore dhe profesionale;
• Aktivitete që lidhen me organizimin e trajnimeve, punëtorive dhe zhvillimit profesional, me qëllim përmirësimin e kapaciteteve profesionale të përfituesve të programit;
• Aktivitete që lidhen me krijimin e rrjeteve profesionale, shkëmbimin e përvojave, ofrimin e mbështetjes së ndërsjellë dhe shkëmbimin e informacionit të rëndësishëm për realizimin e të drejtave dhe zhvillimin profesional të përfituesve të programit;
• Aktivitete të orientuara drejt mbrojtjes dhe përmirësimit të të drejtave të punës, sociale dhe ekonomike të përfituesve të programit, si dhe ofrimit të mbështetjes profesionale dhe administrative gjatë angazhimit të tyre të përkohshëm;
• Aktivitete të orientuara drejt zhvillimit të mundësive ekonomike dhe forcimit të pozitës socio-ekonomike të personave që kanë përjetuar diskriminim;
• Aktivitete të orientuara drejt mbrojtjes së të drejtave të personave që kanë qenë të ekspozuar ndaj diskriminimit, trajtimit të pabarabartë ose ndërprerjes së paligjshme të marrëdhënies së punës, duke përfshirë ofrimin e ndihmës juridike, mbështetjes këshilluese, avokimit dhe zbatimin e masave që synojnë riintegrimin e tyre shoqëror dhe ekonomik.

[bookmark: 3._Kako_aplicirati?]
1. SI TË APLIKONI?
3.1 Lista e dokumenteve të nevojshme
Aplikimi do të konsiderohet i plotë vetëm nëse përmban të gjitha formularët e aplikimit dhe anekset e detyrueshme, siç kërkohet në thirrjen publike dhe dokumentacionin e thirrjes, si më poshtë:
1. Formulari i propozimit të projektit; 
2. Formulari i propozimit të buxhetit; 
3. Deklarata e aplikuesit – Aneksi 1; 
4. Deklarata e partneritetit (nëse është e aplikueshme) – Aneksi 2; 
5. Kopja e certifikatës së regjistrimit të OJQ-së; 
6. Kopja e certifikatës së numrit fiskal; 
7. Deklarata se nuk ekziston financim i dyfishtë – Aneksi 3; 
8. Deklarata për projektet që financohen nga burime publike të financimit – Aneksi 4; 
9. Deklarata për aktivitetet e përshkruara të programit/projektit – Aneksi 5; 
10. Deklarata vjetore për vitet 2024 dhe 2025 (nga – ATK); 
11. Vërtetimi i Administratës Tatimore të Kosovës për gjendjen e borxhit publik, i vlefshëm në ditën e dorëzimit të kërkesës (jo më i vjetër se 30 ditë), i cili konfirmon se aplikuesi nuk ka detyrime tatimore të papaguara aktuale ose detyrime të tjera tatimore, ose se ka marrëveshje me ATK-në për shlyerjen e borxhit; 
12. OJQ-ja duhet të dorëzojë para nënshkrimit të kontratës dëshmi se OJQ-ja dhe udhëheqësi i projektit nuk janë nën hetim për vepra penale; 
13. Vërtetimi nga banka se llogaria bankare e organizatës joqeveritare është aktive para nënshkrimit të kontratës (vlen vetëm për organizatat e përzgjedhura për mbështetje). 
[bookmark: 3.1_Obrazac_predloga_projekta][bookmark: _bookmark6]Propozimet do të dorëzohen vetëm në formularët e kërkuar, të cilët së bashku me udhëzimet janë të disponueshëm në faqen e internetit të MKK-ës.
3.2 Formulari i propozim-projektit
Plotësimi i formularit të propozimit- projektit është pjesë e dokumentacionit të detyrueshëm. Ai përmban të dhëna për aplikuesin dhe partnerët, si dhe të dhëna lidhur me përmbajtjen e projektit/programit për të cilin kërkohet financim nga burimet publike.Në rast se në formularin e dorëzuar mungojnë të dhëna lidhur me përmbajtjen e projektit, aplikimi nuk do të merret në shqyrtim.Formulari duhet të plotësohet me kompjuter. Nëse formulari plotësohet me dorë, ai nuk do të merret parasysh.Nëse formulari narrativ përmban mangësi siç është përshkruar më sipër, aplikimi do të konsiderohet i pavlefshëm.
[bookmark: 3.2_Obrazac_o_predlogu_budžeta][bookmark: _bookmark7]Ky formular duhet të nënshkruhet nga përfaqësuesi i autorizuar dhe të vuloset me vulën zyrtare.
3.3 Formulari i propozim buxhetit
Formulari i propozimit të buxhetit është pjesë e dokumenteve të obligueshëm. Propozimi i paraqitur i buxhetit duhet të përmbajë informacion mbi të gjitha shpenzimet direkte dhe indirekte të projektit-programit të propozuar për financim. Nëse formulari i buxhetit nuk mbushet plotësisht, ose nuk dorëzohet në formularin e duhur, aplikimi nuk do të merret në konsideratë. Formulari duhet të plotësohet në kompjuter. Nëse formulari plotësohet me dorë ai nuk do të merret në konsideratë.

Ky formular duhet të nënshkruhet nga një përfaqësues i autorizuar dhe duhet të jetë i mbyllur.

3.4 Dorëzimi i aplikimeve
Të gjitha aplikimet duhet të dorëzohen personalisht ose me postë në arkivat e MKK-ës në formë të shtypur (me CD, materiale shtesë / projekte grupi).
Aplikimet dorëzohen në një zarf të mbyllur, ku kopjet e shtypura të dokumentacionit origjinal të kërkuar, si dhe një kopje elektronike në një CD, vendosen në zarf. Në pjesën e jashtme të zarfit, shkruani emrin e ftesës publike, me emrin dhe adresën e plotë të aplikuesit dhe një shenim ku thuhet
"Mos e hapni para seancës së Komisionit të Vlerësimit" dhe shkruani në zarf thirrja publike.


 Dokumentet e kompletuara dërgohen, me postë ose në formë fizike në adresën e mëposhtme: 

Ministria për Komunitete dhe Kthim , rr. Nëna Terezë, PN. 12000 Fushë Kosovë /Kosovë
Zyra e arkivit  


 

Vetëm projektet që janë pranuar brenda periudhës së përcaktuar nga kjo thirrje publike do të shqyrtohen për mbështetje financiare dhe që i kanë përmbushur plotësisht kushtet e përcaktuara të thirrjes publike. 

[bookmark: 3.4_Rok_za_podnošenje_aplikacija][bookmark: _bookmark9]3.5 Afati i fundit për dorëzimin e aplikimeve

Afati i fundit për dorëzimin e propozimeve të projekteve në MKK është 25.08.2026, deri në orën 16:00. Aplikuesit i lëshohet një konfirmim se aplikimi është pranuar gjatë periudhës së konkursit. Të gjitha aplikimet e dorëzuara pas afatit nuk do të shqyrtohen.

3.6 Si do të na kontaktoni nëse keni ndonjë pyetje?

Të gjitha pyetjet në lidhje me ftesën mund të bëhen ekskluzivisht elektronikisht në adresën e mëposhtme: request.mkk.mzp.mcr@rks-gov.net jo më vonë se 13.08.2026. Përgjigjet do të publikohen në faqen zyrtare të internetit të MKK-ës deri m 14.08.2026.
Për të siguruar trajtim të barabartë të të gjithë aplikuesëve potencialë, Ministria nuk mund të japë një mendim paraprak mbi pranueshmërinë e aplikuesëve, partnerëve, veprimeve ose shpenzimeve të përmendura në kërkesë.


4. PROCEDURAT E VLERËSIMIT DHE PËRZGJEDHJES SË APLIKIMEVE

4.1 Vlerësimi i aplikimeve

Vlerësimi i aplikimeve do të kryhet në përputhje me kërkesat e Rregullores së MF- nr. - 04/2017 mbi kriteret, standardet dhe procedurat e financimit publik të OJQ-ve. MKK do të krijojë një komision vlerësimi në përputhje me rregulloren, detyra e të cilit është të vlerësojë nëse aplikimet plotësojnë kërkesat formale të thirrjes publike.

- në fazën e parë, vlerësimi do të kryhet nga aspekti procedural. Pas kontrollit të të gjitha aplikimeve të pranuara, komisioni do të përgatisë listën e të gjithë aplikuesve që i plotësojnë kushtet për vlerësimin e përmbajtjes së projekteve të tyre, si dhe një listë të aplikuesëve që nuk i plotësojnë kushtet. Ministria do ti njoftojë me shkrim të gjithë aplikuesit që nuk i plotësojnë kushtet dhe arsyet e refuzimit të propozimeve të tyre.
- në fazën e dytë, propozimi vlerësohet nga Komisioni i Vlerësimit. Çdo aplikim i pranuar do të vlerësohet në përputhje me rregulloren dhe formularin e vlerësimit (më poshtë);

- pastaj, faza e nënshkrimit të kontratës;
- faza e zbatimit të projektit; 
- raporti përfundimtar.


	Formulari për vlerësim 
 
Kriteret e vlerësimit ndahen në disa fusha vlerësimi. Në çdo fushë vlerësimi, pikat ndërmjet (1) dhe (5) janë caktuar, në përputhje me kategoritë e vlerësimit më poshtë.
1 = i pamjaftueshëm, 2 = i mjaftueshëm, 3 = i mirë, 4 = shumë i mirë, 5 = i shkëlqyer.

	A. Kapacitetet institucionale të organizatës (25 pikë)

	Kapacitetet profesionale dhe përvoja e organizatës dhe organizatave partnere (nëse ka) për të kryer aktivitetet e planifikuara të projektit 
	1
	2
	3
	4
	5

	Kapaciteti i menaxhimit të projektit dhe struktura e organizatave dhe organizatave partnere (nëse ka) të tilla si: stafi, pajisjet dhe aftësia për të menaxhuar buxhetin e projektit. 
	1
	2
	3
	4
	5

	   Përvoja dhe njohuritë e stafit dhe ekspertëve, (CV) të organizatës zbatuese të projektit
	1
	2
	3
	4
	5

	   Strukturë e qartë për menaxhimin e projektit dhe ndarjen e përgjegjësive, detyrimeve të anëtarëve të ekipit 
	1
	2
	3
	4
	5

	   Angazhimi i grupeve të margjinalizuara (gratë, personat me aftësi të kufizuara, të rinjtë, komunitetet) ose vullnetarëve në zbatimin ose aktivitetet e projektit 
	1
	2
	3
	4
	5

	B. Rëndësia e projektit    (40 pikë)

	 Rëndësia e projektit për qëllimet, synimet dhe fushat prioritare të thirrjes
	1
	2
	3
	4
	5

	  Përcaktimi i qartë i qëllimeve të projektit që janë realiste për t'u arritur
	1
	2
	3
	4
	5

	 Aktivitetet janë të qarta, efikase, të justifikuara, të kuptueshme dhe të zbatueshme 
	1
	2
	3
	4
	5

	Përcaktimi i qartë i rezultateve dhe lidhja e aktiviteteve me rezultate specifike
	1
	2
	3
	4
	5

	   Identifikimi i qartë i përfituesve të projektit dhe aktiviteteve që synohen në mënyrë efektive për përfituesit
	1
	2
	3
	4
	5

	   Identifikimi dhe angazhimi i akterëve përkatës në zbatimin e projektit dhe arritjen e rezultateve
	1
	2
	3
	4
	5

	    Projekti përcaktoi qartë nevojat dhe mënyrën se si adresohen nevojat përmes aktiviteteve 
	1
	2
	3
	4
	5

	  Janë parashikuar rreziqe të mundshme dhe hapa për të shmangur rreziqet
	1
	2
	3
	4
	5

	C. Shpenzimet dhe buxheti (20 pikë )

	 Shpenzimet e projektit janë në përputhje me rezultatet që pritet të arrijë projekti
	1
	2
	3
	4
	5

	 Shpenzimet e projektit janë në përputhje me aktivitetet e planifikuara 
	1
	2
	3
	4
	5

	 Shpenzimet e projektit janë të justifikuara dhe të bazuara në çmimet e tregut 
	1
	2
	3
	4
	5

	  Shpenzimet e projektit janë reale me kohëzgjatjen e pritshme të projektit 
	1
	2
	3
	4
	5

	D. Ndikimi i projektit (15 pikë )

	  Projekti është inovativ dhe kreativ për të arritur qëllimet
	1
	2
	3
	4
	5

	   Projekti ndikon në situatën e përgjithshme në zonën në të cilën po zbatohet 
	1
	2
	3
	4
	5

	Rezultatet e projektit janë të qëndrueshme  
	1
	2
	3
	4
	5

	 GJITHSEJT 
	100  Pikë 





 4.2 Shpallja e vendimit preliminar  

Pas përfundimit të vlerësimit, rezultatet paraprake të vlerësimit shpallen si vendim në faqen e MKK-së dhe të gjithë fituesit njoftohen me shkrim.

Rezultatet paraprake shndërrohen në rezultate përfundimtare nëse nuk paraqitet ndonjë ankesë  brenda afatit të caktuar. Nëse paraqitet ndonjë ankesë, rezultatet paraprake bëhen rezultate përfundimtare pas zgjidhjes së ankesave të aplikuesve. 

Të gjithë aplikuesit, aplikimet e të cilëve janë përfshirë në procedurën e vlerësimit, do të njoftohen për vendimin për dhënien e projekteve në kuadër të thirrjes. 


[bookmark: _Toc94619316] 4.3 Dokumentet shtesë  
Para nënshkrimit përfundimtar të kontratës dhe në bazë të vlerësimit të Komisionit, MKK-ja do ta kërkojë nga aplikuesi dokumentet shtesë si në vijim:

• Para nënshkrimit të kontratës, OJQ-ja duhet të paraqesë dëshmi se OJQ-ja dhe menaxheri i projektit nuk janë nën hetim penal;

Komisioni vlerësues do të shqyrtojë dokumentacionin shtesë. Nëse aplikuesi nuk e dorëzon dokumentacionin e nevojshëm shtesë brenda afatit të caktuar, jo më pak se 10 ditë, kërkesa do të refuzohet. Nëse, pas kontrollit të dokumenteve shoqëruese, vendoset se disa nga aplikuesit nuk i plotësojnë kushtet e përcaktuara të thirrjes publike, ata nuk do të merren në konsideratë për nënshkrimin e kontratës. 
Në raste të tilla, projektet nga lista rezervë do të aktivizohen pasi të kontrollohen dokumentet mbështetëse dhe pasi institucioni t'i konfirmojë se ka fonde të mjaftueshme për të kontraktuar projekte të tjera.

Pas kontrollit të dokumentacionit të paraqitur, Komisioni do të propozojë një listë përfundimtare të projekteve/programeve të përzgjedhura për financim. 



[bookmark: 5.__Indikativni_kalendar_završetka_(real][bookmark: _bookmark11]4.4  Kalendari indikativ i përfundimit (realizimi) të thirrjes 

	06.08.2026 -
	Hapja e thirrjes  

	13.08.2026 -
	Afati i fundit për paraqitjen e pyetjeve në lidhje me thirrjen 

	14.08.2026 -
	Publikimi i përgjigjeve në faqen e MKK-së

	26.08.2026 -
	Afati i fundit për dorëzimin e projekt propozimeve në MKK   

	 28.08.2026 -
	Publikimi i rezultateve paraprake, njoftimi i aplikuesve

	02.09.2026 -
	Afati i fundit për paraqitjen e ankesave

	03.09.2026-
	Vendimi i Komisionit të Ankesave

	04.09.2026-
	 Nënshkrimi i kontratës



Ministria ka të drejtë ta përditësojë kalendarin indikativ . Çdo ndryshim në kalendarin indikativ do të publikohet në ueb faqen e MKK-së.

4.5 Periudha dhe shtrirja gjeografike e zbatimit të projektit 

Periudha e zbatimit të projektit është indikative nga 04.09.2026 – 05.03.2027. Projektet mund të zbatohen në të gjitha komunat e Kosovës 


[bookmark: 6._Žalbe]

4.6 [bookmark: _Toc63927432][bookmark: _Toc94619318]Ankesat 


Kundër vendimit të Komisionit të Ankesave, aplikuesit mund të bëjnë ankesë pranë Komisionit të Ankesave si më poshtë:
• Ankesa kundër vendimit për përjashtim për shkak të mosplotësimit të kritereve formale gjatë vlerësimit të kërkesës në aspektin procedural dhe
• Ankesa kundër vendimit për dhënien ose mosdhënien e mbështetjes financiare.

Të gjitha ankesat lidhur me ftesën publike duhet të dorëzohen në arkivin e MKK-së në kopje fizike nga aplikuesi ose personi i tij i autorizuar jo më vonë se 31.08.2026. Në përputhje me Rregulloren, Komisioni i Ankesave do të marrë vendim  me datën 02.09.2026. 

